Pilar Shimizu

Pilar Shimizu係關島蛙式泳手。喺獲得2012年奧運資格嘅時候，佢破咗關島由Tammie Kaae創下、保持咗20年嘅國家紀錄，亦都以16歲之齡成為關島史上最年輕奧運選手。佢喺100米蛙式項目以第42名完成，無得晉級去準決賽。Shimizu 亦都有參加2016年奧運。其他國際賽事嚟講，Shimizu 喺大洋洲游泳錦標賽攞到三面銅牌，太平洋運動會就有兩面銀牌。

早年生活同教育 
1996年5月27號，Pilar Shimizu 喺關島城市塔穆寧出世，佢讀Saint Thomas Aquinas Catholic High School，佢喺4歲嗰陣學游水，7歲嗰陣開始訓練。

Shimizu 喺莊鶴堅斯大學讀公共衛生，將來亦都想做相關嘅工作。

大學時期比賽 
Shimizu 幫莊鶴堅斯大學游咗兩年水，係由2013至2015年，即係大學一二年班。大學一年班嗰陣，佢係200碼混合接力隊嘅一員，贏咗Bluegrass Mountain Conference Championship同NCAA championship，佢地隊亦都獲得 First Team All-America 榮耀，同埋保持學校 1:41.94 嘅紀錄。

喺二年班嗰陣，200碼混合接力隊喺Bluegrass Mountain Conference Championship獲得銅牌，亦都有參加NCAA Championship。

奧運 
Shimizu 喺16歲嘅時候參加2012倫敦奧運，佢喺當時係關島史上最年輕嘅奧運選手，佢喺參賽嘅時候以1:15.76嘅成績破咗100米蛙式嘅國家紀錄。Shimizu 喺項目入面排 42。

Shimizu 代表莊鶴堅斯大學游咗兩年水之後，為咗準備奧運，去咗一間私人俱樂部訓練。喺2016年里約熱內盧奧運，Shimizu 參加咗100米蛙式，目標係破個人同國家紀錄 。佢最後以1:16.65嘅成績完成賽事，無晉級。佢破咗個人嘅全年紀錄，不過就無破到國家紀錄。Shimizu 話雖然佢第二次參加奧運，不過就同第一次一樣咁緊張。

之後，Shimizu 返去關島，做咗關反對性侵犯及家庭暴力聯盟嘅項目主管，佢嘅項目係喺太平洋範圍之內增加基建畀校內性侵犯嘅受害人。Shimizu 決定喺讀完書之前暫停佢游水嘅職業，不過都有喺一個夏令營到做義務游水教練。

國際比賽 
Shimizu 第一次喺國際比賽亮相係2009年東亞運動會，第一次喺國際上攞獎係2010年，以14歲之齡為關島攞到第一面大洋洲游泳錦標賽嘅獎牌，係100 米嘅銅牌。兩年後，佢喺50 米同100 米項目到又攞到銅牌。

喺2015太平洋運動會，Shimizu 以33.35嘅時間攞到50 米銀牌，佢亦都以1:16.05嘅時間攞到100 米蛙式嘅銀牌，而金牌得主係Adeline Williams，成績係1:11.05。

在生嘅人
1996年出世
Webarchive模wayback連結
關島運動員